ডিপ্লোমা শেষ করে আইরিন ঋন নিয়ে একটি কম্পিউটার ক্রয় করে বাসায় মেয়েদের প্রশিক্ষণ দেয়। পাশাপাশি শহরের বিভিন্ন দোকানের অর্ডারকৃত জামা-কাঁথা সেলাই ও নকশী করতেন। ২০১১ সালে সদর উপজেলার চরশাহী ইউনিয়নের মো. শাহজাহান ভূইয়ার পুত্র মো. মাহবুবুর রহমানের সঙ্গে তাঁর বিয়ে হয়। তখনও থেমে যায়নি সে, স্বপ্ন পূরণের জন্য ও আত্বনির্ভরশীল নারীদের প্রশিক্ষণ দিতে ২০১২ সালের ৯ অক্টোবর নিজের জমানো ও পরিবারের মূলধন দিয়ে শহরের ঝুমুরের মজু মার্কেটে স্থাপিত করেন আইরিন কম্পিউটার এন্ড ট্রেনিং সেন্টার। মেয়েদের প্রশিক্ষণের মাধ্যমে শুরু করলেও বর্তমানে ছেলেমেয়ে উভয়কে আলাদাভাবে মাল্টিমিডিয়া প্রজেক্টর ও কম্পিউটারের মাধ্যমে ট্রেনিং প্রধান করে থাকেন। আর্থিকভাবে অসচ্ছল নারীদের, গরিব-মেধাবীদের বিনা মূল্যে প্রশিক্ষণের পাশাপাশি কর্মসংস্থানের সৃষ্টিতে ও সবাইকে গাছ এবং স্বেচ্ছায় রক্তদানে উদ্বুদ্ধ করেন।